Public procurement notice: Contract Award Notice
Published: 2018-12-11
Buyer: Bo-Vita c/o BO-VEST
Country: DK
Contract type: Works
Procedure: Competitive procedure with negotiation
CPV classification: 44230000 | 45000000: Construction work | 45100000: Site preparation work | 45111000 | 45113000
Award criteria: The most economic tender

Technical requirements: a) En prækvalifikationsfase, som er nærmere beskrevet i dokumentet "Del 1: Prækvalifikationsbetingelser",
b) En forhandlingsfase, som er beskrevet nærmere i dokumentet ”Del 2: forhandlings- og tilbudsbetingelser”,
c) En endelig tilbudsfase, som også er beskrevet nærmere i dokumentet ”Del 2: for-handlings- og tilbudsbetingelser”.
I prækvalifikationsfasen vil Bo-Vita udvælge (op til) 4 entreprenører til at afgive tilbud på opgaven, der efter første forhandlingsrunde shortlistes til 3 entreprenører.
De omtalte dokumenter er gjort tilgængelige sammen med det øvrige udbudsmateriale på Byggeweb (https://www.rib-software.dk/udbudsportal/), hvor det kan tilgås ved anvendelse af TN-nummeret: TN659294A.
Helhedsplanen for Mjølnerparken er grundlaget for nærværende projekt og rummer en lang række fysiske tiltag, som i samspil med øvrige boligsociale indsatser skal løfte bebyggelsen; fokus er rettet mod boligforbedringer og øget tryghed for beboerne. Der indgår således både infrastruktur, nybyggeri, renovering, erhvervs- og institutions byggeri samt en omfattende opgradering af udearealer. Desuden indgår nye renovationsløsninger i den samlede byggesag.
Helhedsplanen er udarbejdet af bygherren i samarbejde med Københavns Kommune, Landsbyggefonden, beboerne og nærpolitiet i området.
Nærværende udbudsprojekt er udarbejdet på grundlag af godkendt projektforslag og myndighedsprojekt i samråd med berørte myndigheder i Københavns Kommune, samt forsyningsselskaber.
Bebyggelsen Mjølnerparken er beliggende mellem Tagensvej og Nørrebrogade på Ydre Nørrebro og omfatter de 2 almene boligafdelinger Mjølnerparken og Hothers Plads. Bebyggelsen er fordelt på 4 boligkarréer på adresserne Mjølnerparken 2-112 og Hothers Plads 2-16.
Der sker omfattende ændringer af infrastrukturen, for at åbne området op og binde det sammen med byen. Mod vest omdannes parkeringsområdet mod Mimer sparken til et sammenhængende gadeforløb med parkering langs karréerne. Ved lokalt at sænke etagedæk til niveaufri adgang til gadesiden, skabes velegnede butiks- og erhvervslejemål med større rumhøjde. Det er hensigten at disse tiltag skal bidrage til et livligt gadestrøg, som også vil kunne tiltrække udefrakommende besøg.
Den nuværende lejlighedsfordeling har en betydelig overvægt af 3-rums familieboliger, med en ensidig beboersammensætning til følge. Ved ombygninger og sammenlægninger samt nyetableringer af en række nye boligtyper, er målet at skabe en mere balanceret beboersammensætning fremover.
I projektet indgår en gennemgribende renovering af de i dag meget monotone facader. Således nedrives de tunge valmtage og de nye tagboliger medvirker i kraft af forskellige materialer til at skabe et helt anderledes og varieret helhedsindtryk. Variationen i facadebehandlingen, understreges af alternerende felter af murværk, der enten filtses, omfuges eller fremstår som nyopført blank mur. Derudover udskiftes samtlige døre og vinduer. Altaner nedlægges i omfang svarende til den ændrede lejlighedsopdeling, mens øvrige altaner renoveres og får nye brystninger.
Udbudsmaterialet vil blive gjort tilgængeligt via Byggeweb (https://www.rib-software.dk/udbudsportal/), hvor det kan tilgås ved anvendelse af TN-nummeret: TN659294A.
Bo-Vita takker for den store interesse og opmærksomhed, som projektet vedrørende renoveringen af Mjølnerparken har fået.
Aflysningen af udbuddet skyldes, at Bo-Vita endnu ikke – som ellers ventet – har fået byggetilladelse til projektet. Der har meget sent i forløbet vist sig et behov for at afklare nogle myndighedsforhold vedrørende nybyggeriet. Afklaringerne har i den forbindelse nødvendiggjort en ansøgning om dispensation fra lokalplanen. Afklaringen forventes tidligst gennemført i foråret 2019.